Návrh
Uznesenie vlády Slovenskej republiky
č. ...
z ...

k materiálu správa o posudzovaní Druhej periodickej správy SR podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu pred Výborom proti mučeniu (CAT) a návrh zodpovedných subjektov za realizáciu odporúčaní obsiahnutých v Záverečnom stanovisku Výboru proti mučeniu 

Číslo materiálu:		
Predkladateľ:	minister zahraničných vecí Slovenskej republiky 
 	
Vláda
A. 	berie na vedomie 
 
A. 1. 	Záverečné odporúčania Výboru proti mučeniu; 
 	
B. 	súhlasí 
 
B. 1. 	s návrhom zodpovedných subjektov za realizáciu Záverečných odporúčaní Výboru proti mučeniu; 
 	
C. 	ukladá 
podpredsedovi vlády a ministrovi vnútra 
podpredsedníčke vlády a ministerke spravodlivosti 
podpredsedovi vlády a ministrovi školstva 
ministrovi zahraničných vecí 
ministrovi zdravotníctva 
ministerke práce, sociálnych vecí a rodiny 
C. 1. 	plniť úlohy zodpovedného subjektu realizácie plnenia Záverečných odporúčaní Výboru proti mučeniu a vypracovať opatrenia a harmonogram plnenia jednotlivých odporúčaní, 
v súlade s vlastným harmonogramom s kontrolou k 1. decembru 2011 	
 	 
ministrovi zahraničných vecí Slovenskej republiky 
C. 2. 	v spolupráci s ostatnými ministrami a ústrednými orgánmi štátnej správy vypracovať tretiu periodickú správu Slovenskej republiky o implementácii Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu a predložiť na rokovanie vlády SR, 
do 1. novembra 2013 	
 	 
ministrovi zahraničných vecí Slovenskej republiky 
C. 3. 	zabezpečiť zaslanie textu tretej periodickej správy SR o implementácii Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu Výboru OSN proti mučeniu, 
do 20. novembra 2013 	
 	 
podpredsedovi vlády a ministrovi vnútra Slovenskej republiky 
C. 4. 	zabezpečiť vypracovanie písomnej informácie o riešení problematiky zabezpečenia ochrany práv všetkých žiadateľov o azyl a osôb žiadajúcich o udelenie štatútu utečenca a uplatňovanie princípu non-refoulement na nediskriminačnom základe a bez výnimky v zmysle odporúčaní Výboru uvedených v odseku 8 Záverečných odporúčaní, 
do 31. októbra 2010 	
 	 
podpredsedovi vlády a ministrovi vnútra 
C. 5. 	zabezpečiť v spolupráci s podpredsedníčkou vlády a ministerkou spravodlivosti a generálnym prokurátorom vypracovanie písomnej informácie o tom, ako je zabezpečené urýchlené a objektívne vyšetrenie všetkých obvinení z mučenia alebo krutého, neľudského alebo ponižujúceho zaobchádzania; riadne trestné stíhanie páchateľov a ukladanie primeraných trestov, ktoré zohľadňujú závažnosť ich konania, v prípadoch, ak sú uznaní vinnými; a primerané odškodnenie obetí vrátane ich plnej rehabilitácie, ako aj zákonné podmienky pripútavania zadržaných osôb, aby sa vylúčilo zlé zaobchádzanie so zadržanými podozrivými osobami v zmysle odporúčaní Výboru uvedených v odseku 13 Záverečných odporúčaní, 
do 31. októbra 2010 	
 	 
podpredsedovi vlády a ministrovi vnútra 
C. 6. 	zabezpečiť v spolupráci s podpredsedníčkou vlády a ministerkou spravodlivosti a generálnym prokurátorom vypracovanie písomnej informácie o tom, ako bolo vedené vyšetrovanie obvinení z údajných nedobrovoľných sterilizácií rómskych žien, či došlo k trestnému stíhaniu a potrestaniu páchateľov a či bolo obetiam poskytnuté spravodlivé a primerané odškodnenie v zmysle odporúčaní Výboru uvedených v odseku 14a Záverečných odporúčaní, 
do 31. októbra 2010 	
 	 
ministrovi zdravotníctva 
C. 7. 	zabezpečiť vypracovanie písomnej informácie o tom, ako sa presadzuje zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, najmä či dochádza k vydávaniu usmernení a organizovaní školení verejných činiteľov vrátane školení o trestnoprávnej zodpovednosti zdravotníckeho personálu za vykonanie sterilizácií bez slobodného a úplného informovaného súhlasu a o tom, ako od žien, ktoré sa podrobujú sterilizácii, takýto súhlas získať v zmysle odporúčaní Výboru uvedených v odseku 14b Záverečných odporúčaní, 
do 31. októbra 2010 	
 	 
podpredsedovi vlády a ministrovi vnútra 
C. 8. 	zabezpečiť vypracovanie písomnej informácie o tom, ako sa posilňuje úsilie v boji proti zlému zaobchádzaniu so zadržanými osobami rómskeho pôvodu a ako sa zabezpečuje uplatňovanie ich zákonných práv okamžite po ich zaistení v zmysle odporúčaní Výboru uvedených v odseku 15a Záverečných odporúčaní, 
do 31. októbra 2010 	
 	 
podpredsedovi vlády a ministrovi školstva 
C. 9. 	zabezpečiť vypracovanie písomnej informácie o tom, či sa školský zákon č. 245/2008 Z. z. uplatňuje tak, aby rómske deti navštevovali normálne školské zariadenia, pokiaľ sa na základe náležitého diagnostického hodnotenia nepreukáže, že dieťa trpí mentálnym postihnutím, a jeho zákonný zástupca nepožiada o jeho umiestnenie do osobitnej školy a či rozlišuje medzi pojmami „sociálne znevýhodnený“ a „mentálne postihnutý“, v zmysle odporúčaní Výboru uvedených v odseku 15b Záverečných odporúčaní, 
do 31. októbra 2010 	
 	 
ministrovi zahraničných vecí 
C. 10. 	zabezpečiť zaslanie písomných informácií poskytnutých príslušnými gestormi uvedenými v bodoch C.4. až C.9. Výboru OSN proti mučeniu; 
do 20. novembra 2010 	
D. 	odporúča 
generálnemu prokurátorovi Slovenskej republiky 
verejnému ochrancovi práv 
splnomocnencovi vlády SR pre rómske komunity 
D. 1. 	spolupracovať pri realizácií odporúčaní Výboru proti mučeniu. 

Vykonajú: 	podpredseda vlády a minister vnútra 
podpredsedníčka vlády a ministerka spravodlivosti 
podpredseda vlády a minister školstva 
minister zahraničných vecí 
ministerka práce, sociálnych vecí a rodiny 
minister zdravotníctva 
 	
Na vedomie: 	prezidentovi Slovenskej republiky 
predseda Národnej rady Slovenskej republiky 
generálny prokurátor Slovenskej republiky 
verejný ochranca práv 
splnomocnenec vlády SR pre rómske komunity